Diari Oficial de la Generalitat Valenciana


Sumari del DOGV 4317, del 20-08-2002 (2002/8486)

Informació pública de les mesures de foment adoptades per a impulsar la promoció d'habitatges de protecció pública.
-------------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8486


Organisme emissor
:   Ajuntament de València

Tipus de document
:   Anunci

Informació pública de les mesures de foment adoptades per a impulsar la promoció d'habitatges de protecció pública. [2002/8486]
  
En l'expedient número 2002/00471 del Servici d'Assessorament Urbanístic, el ple de l'ajuntament, en sessió ordinària realitzada el dia 31 de maig de 2002, va adoptar l'acord que a continuació es transcriu en la seua part dispositiva:
  
«Primer. Aprovar l'adopció, com a criteri general aplicable en tots els programes per al desenvolupament d'actuacions integrades ?tant en sòl urbà com en sòl urbanitzable- de l'opció de l'ajuntament pel pagament en metàl·lic de la retribució de l'urbanitzador, quan el programa aprovat preveja, com a modalitat de retribució, el pagament en parcel·les edificables.
  
Esta circumstància s'arreplegarà expressament en el conveni urbanístic a subscriure entre l'ajuntament i l'agent urbanitzador seleccionat, sense que resulten d'aplicació els requisits exigits als propietaris per l'article 71.3 de la Llei Reguladora de l'Activitat Urbanística (LRAU) per a formular tal sol·licitud. L'ajuntament haurà d'habilitar partida pressupostària suficient i adequada per a fer front el pagament de les quotes d'urbanització que li gire l'urbanitzador per tal concepte.
  
El pagament a l'urbanitzador en terrenys edificables només cabrà excepcionalment i de forma motivada. En particular, podrà admetre's esta forma de retribució quan els terrenys edificables a l'adjudicació dels quals tinga dret l'ajuntament no s'ajusten o no foren els més idonis per a la promoció d'habitatges de protecció pública (a causa de la seua destinació o ús urbanístic, a la tipologia edificadora o a una altra circumstància) o quan concorreguera qualsevol altra circumstància d'interés públic degudament motivada.
  
Segon. Aprovar ?en desplegament del que preveu l'article 70.C) de la LRAU sobre la possibilitat d'adjudicar a l'agent urbanitzador els terrenys edificables en què es materialitzen els excedents d'aprofitament, afectes a la promoció d'habitatges subjectes a règims de protecció pública- la clàusula-tipus el tenor literal de la qual s'arreplega en el fonament jurídic segon del present acord, que s'incorporarà obligatòriament en els futurs convenis urbanístics a subscriure entre l'ajuntament i els agents urbanitzadors seleccionats i, amb l'acord previ entre les parts intervinents, també en els convenis ja subscrits que es referisquen a àmbits programats que no compten encara amb projecte de reparcel·lació forçosa aprovat.
  
Tercer. En els programes per al desenvolupament d'actuacions integrades en sòl urbanitzable, l'ajuntament imposarà, en l'acord d'adjudicació, una reserva del 25% de l'edificabilitat bruta residencial amb destinació a la construcció d'habitatges de protecció pública.
  
 En estos casos, a fi de garantir la justa distribució de beneficis i càrregues entre els propietaris afectats, i atenent al diferent rendiment econòmic que en el mercat immobiliari tenen l'edificabilitat residencial de renda lliure i la destinada a habitatges subjectes a règims de protecció pública, de conformitat amb el que preveu l'article 65 de la LRAU en el càlcul de l'aprofitament tipus es ponderaran coeficients correctors d'homogeneïtzació, que s'aplicaran posteriorment en el repartiment d'aprofitaments que efectue el projecte de reparcel·lació.
  
Quart. Modificar els criteris per a la formulació de propostes de modificació del planejament vigent que tinguen per objecte requalificació a ús residencial d'enclavaments terciaris o industrials en sòl urbà, aprovats per l'ajuntament ple en sessió celebrada el dia 28 de juliol de 2000, que queden redactats de la forma següent:
  
?1. L'àmbit d'aplicació d'estos criteris es correspon amb els terrenys qualificats com a enclavaments terciaris o industrials en el sòl urbà, previstos pel pla general, tant si es gestionen amb subjecció al règim de les actuacions aïllades com de les actuacions integrades.
  
2. Les modificacions de planejament que proposen els particulars, interessant la requalificació a ús residencial de terrenys a què el Pla General d'Ordenació Urbana (PGOU) atribuïsca ús terciari o industrial, hauran de contindre una millora de la qualitat urbana, derivada d'alguna de les circumstàncies següents: la reducció del volum edificable, que l'ús residencial siga més d'acord amb l'entorn o qualsevol altra determinació que millore objectivament l'ordenació resultant respecte a l'anterior.
  
3.1 La modificació proposada destinarà a usos terciaris un 20%, com a mínim, de l'aprofitament objectiu atribuït pel pla a l'àmbit físic la requalificació del qual es pretenga.
  
3.2 En actuacions aïllades, quan la modificació proposada vincule el sòl a la construcció d'habitatges sotmesos a règims de protecció pública, es podrà requalificar a ús residencial la totalitat de l'aprofitament objectiu (d'ús terciari o industrial) atribuït pel pla, mantenint únicament la compatibilitat d'usos terciaris en planta baixa quan així es permeta en les normes urbanístiques que resulten d'aplicació i en els termes que les mateixes establisquen.
  
Tractant-se de promocions mixtes, en què es combinen habitatges de renda lliure amb altres subjectes a règims de protecció pública, la reserva del 20% d'aprofitament objectiu per a usos terciaris s'aplicarà, proporcionalment, sobre aquella part de l'aprofitament objectiu que es destine a habitatges de renda lliure.
  
3.3. En actuacions integrades, es podrà requalificar a ús residencial la totalitat de l'aprofitament objectiu (d'ús terciari o industrial) atribuït pel pla ?mantenint igualment la compatibilitat d'usos terciaris en planta baixa quan així es permeta en les normes urbanístiques que resulten d'aplicació i en els termes que les mateixes establisquen- en els supòsits següents:
  
Quan es vincule a la construcció d'habitatges de protecció pública, almenys, un 50% de l'aprofitament objectiu residencial de l'àmbit programat.
  
Quan l'urbanitzador assumisca el compromís de destinar tota l'edificabilitat que reba en concepte de retribució a la construcció d'habitatges sotmesos a règims de protecció pública, de conformitat amb el que preveuen els articles 30.2 i 71.3, paràgraf 3r de la LRAU.
  
4.1 A més del requisit anterior, s'haurà de cedir gratuïtament a l'ajuntament sòl dotacional públic situat en el mateix àmbit, amb una superfície equivalent al nombre total de metres quadrats de sostre edificable residencial resultant de la requalificació (1 m²s dotacional / 1m²t residencial). Si no és possible tal cessió en el mateix àmbit, es podrà acceptar en qualsevol altra part de la ciutat, però en este supòsit la superfície a cedir es ponderarà en atenció als diferents valors bàsics de repercussió de polígon fiscal on s'ubique el sòl edificable i d'aquell en què s'ubique el sòl dotacional a cedir.
  
4.2 L'interessat podrà optar voluntàriament per substituir la cessió de sòl dotacional pel pagament a l'ajuntament del seu equivalent en metàl·lic, per mitjà de l'aplicació de les normes i fórmules de càlcul previstes per a l'adquisició per mitjà de pagament en metàl·lic de l'excedent d'aprofitament generat per l'aplicació del coeficient reductor d'aprofitaments en sòl urbà. Els ingressos obtinguts per esta via tindran caràcter finalista i quedaran afectats a l'adquisició de sòl dotacional públic, preferentment en el mateix àmbit.
  
4.3 En actuacions aïllades, quan la modificació proposada vincule el sòl a la construcció d'habitatges sotmesos a règims de protecció pública, s'haurà de cedir gratuïtament a l'ajuntament 0,5 metres quadrats de sòl dotacional públic situat en el mateix àmbit per cada metre quadrat de sostre edificable residencial resultant de la requalificació (0,5 m²s dotacional / 1m²t residencial), sent igualment aplicables les regles de ponderació de valor entre polígons fiscals.
  
 Tractant-se de promocions mixtes, en què es combinen habitatges de renda lliure amb altres subjectes a règims de protecció pública, la cessió de 0,5 metres quadrats de sòl dotacional públic per cada metre quadrat de sostre edificable residencial s'aplicarà, proporcionalment, sobre aquella part de l'aprofitament objectiu que es destine a habitatges de protecció pública, sent aplicable a l'aprofitament objectiu destinat a habitatges de renda lliure la regla general de cessió d'un metre quadrat de sòl dotacional públic per cada metre quadrat de sostre residencial.
  
4.4 En actuacions integrades, a fi de verificar el compliment de l'obligació de cessió obligatòria i gratuïta prevista en este apartat, només podran computar-se aquelles superfícies de sòl dotacional públic incloses dins l'àmbit programat que, en l'hipotètic cas de gestionar-se amb subjecció al règim de les actuacions aïllades, no formarien part de l'àmbit vial de servici de cap de les àrees de repartiment uniparcelarias resultants.
  
En actuacions integrades, la cessió obligatòria i gratuïta a l'ajuntament quedarà reduïda a 0,5 metres quadrats de sòl dotacional públic per cada metre quadrat de sostre edificable residencial resultant de la requalificació (0,5 m²s dotacional / 1m²t residencial), en els següents supòsits:
  
Quan es vincule a la construcció d'habitatges de protecció pública, almenys, un 50% de l'aprofitament objectiu residencial de l'àmbit programat.
  
Quan l'urbanitzador assumisca el compromís de destinar tota l'edificabilitat que reba en concepte de retribució a la construcció d'habitatges sotmesos a règims de protecció pública, de conformitat amb el que preveuen els articles 30.2 i 71.3, paràgraf 3r de la LRAU.
  
5. L'augment del nombre d'habitatges nous que es genere com a conseqüència de la requalificació no podrà implicar un increment tal que, sumat als habitatges existents en l'entorn de referència en què es trobe, supose superar la densitat de 75 hab./Ha.
  
A fi de definir l'entorn de referència en què verificar el compliment d'este requisit, es delimitarà una àrea virtual en sòl urbà, amb subjecció als criteris de sectorització previstos en els articles 20 de la LRAU i 17 del RPCV, que en cap cas podrà superar els límits físics del districte en qüestió.
  
Per a efectuar el càlcul d'este estàndard, es prendrà en tot cas com a criteri objectiu una superfície construïda mitjana de 120 metres quadrats de sostre per habitatge de renda lliure (120 m²t/hab.), i 112,5 metres quadrats de sostre per habitatge de protecció pública (112,5 m²t/hab.).
  
6.1 A més del condicionant anterior, en actuacions aïllades la modificació no podrà comportar en cap cas un increment potencial de població superior a mil habitants, calculats a raó de 2,15 habitants per cada habitatge, mòdul fixat pel vigent PGOU de València.
  
6.2 En actuacions integrades, quan la modificació comporte un increment potencial de població superior a mil habitants, calculats igualment a raó de 2,15 habitants per cada habitatge, s'haurà de preveure, dins l'àmbit programat, una reserva suplementària de 5.000 m² de sòl de parc públic de la xàrcia primària (PQL), que podrà satisfer-se amb jardins (PJL) sempre que el potencial increment poblacional no supere els 5.000 habitants.-
  
Cinqué. Donar trasllat del present acord als servicis interessats, així com publicar-lo en el Diari Oficial de la Generalitat Valenciana».